EL
L 101/20
Επίσημη Εφημερίδα της Ευρωπαϊκής Ένωσης
29.3.2022
iii) στις σημειώσεις του μέρους II, οι υποσημειώσεις (2) έως (8) αντικαθίστανται από το ακόλουθο κείμενο: «(2) Το πιστοποιητικό πρέπει να εκδίδεται εντός περιόδου 10 ημερών πριν από την ημερομηνία άφιξης του φορτίου στον συνοριακό σταθμό ελέγχου· σε περίπτωση μεταφοράς διά θαλάσσης, ωστόσο, η περίοδος αυτή μπορεί να παραταθεί κατά μια συμπληρωματική περίοδο που αντιστοιχεί στη διάρκεια του ταξιδιού διά θαλάσσης.
Η είσοδος στην Ένωση δεν επιτρέπεται εάν το ζώο φορτώθηκε είτε πριν από την ημερομηνία έγκρισης της εισόδου στην Ένωση από την αντίστοιχη χώρα, έδαφος ή ζώνη αυτών που αναφέρεται στο πλαίσιο II.2.1, είτε εντός περιόδου κατά την οποία η Ένωση είχε λάβει περιοριστικά μέτρα κατά της εισόδου ιπποειδών από την εν λόγω χώρα, έδαφος ή ζώνη αυτών στην Ένωση.
Να ελεγχθούν οι στήλες 8 και 9 του πίνακα στο μέρος 1 του παραρτήματος IV του εκτελεστικού κανονισμού (ΕΕ) 2021/404.
(3) Κωδικός της χώρας, του εδάφους ή της ζώνης αυτών και υγειονομική ομάδα όπως αναγράφονται στις στήλες 2 και 3 αντίστοιχα του πίνακα στο μέρος 1 του παραρτήματος IV του εκτελεστικού κανονισμού (ΕΕ) 2021/404.
(4) Εξετάσεις για μάλη, τρυπανοσωμίαση, δουρίνη, λοιμώδη αναιμία των ιπποειδών και εγκεφαλομυελίτιδα των ίππων τύπου Βενεζουέλας που περιγράφονται από το εργαστήριο αναφοράς της Ευρωπαϊκής Ένωσης για τις νόσους των ιπποειδών, πλην της πανώλης των ίππων: https://sitesv2.anses.fr/en/minisite/equine-diseases/sop (5) Ζώνη της χώρας ή του εδάφους από την οποία/το οποίο επιτρέπεται η είσοδος στην Ένωση, όπως αναγράφεται αντίστοιχα στις στήλες 2 και 5 του πίνακα στο μέρος 1 του παραρτήματος IV του εκτελεστικού κανονισμού (ΕΕ) 2021/404.
(6) Επιτρέπεται μόνον εάν η χώρα αποστολής κατατάσσεται στην υγειονομική ομάδα Ζ.
(7) Δηλώσεις που αφορούν εξολοκλήρου και αποκλειστικά υγειονομική ομάδα διαφορετική από την υγειονομική ομάδα στην οποία κατατάσσεται η χώρα, το έδαφος ή η ζώνη αποστολής μπορούν να παραλειφθούν, εφόσον διατηρείται η αρίθμηση των επόμενων δηλώσεων.
(8) Εξετάσεις για την πανώλη των ίππων που περιγράφονται από το εργαστήριο αναφοράς της Ευρωπαϊκής Ένωσης για την πανώλη των ίππων: https://www.mapa.gob.es/en/ganaderia/temas/laboratorios/referencia-union-europea-oie/diagnostico/ default.aspx»· iv) στη δήλωση του υπευθύνου επιχείρησης που έχει την ευθύνη για τη διαμετακόμιση, διαμέσου της Ένωσης, του φορτίου ιπποειδών που δεν προορίζονται για σφαγή, η υποσημείωση (1) αντικαθίσταται από το ακόλουθο κείμενο: «(1) Σύστημα ταυτοποίησης: Το ζώο πρέπει να ταυτοποιείται ατομικά με μία από τις μεθόδους ταυτοποίησης που καθορίζονται στο άρθρο 21 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2020/692 ή να ταυτοποιείται με κάποια εναλλακτική μέθοδο, εφόσον αυτή καταγράφεται στο έγγραφο ταυτοποίησης (διαβατήριο) του ζώου, όπως αναφέρεται στο άρθρο 21 παράγραφος 2 στοιχείο β) σημείο i) του κατ’ εξουσιοδότηση κανονισμού (ΕΕ) 2020/692.
Προσδιορίζεται το σύστημα ταυτοποίησης (π.χ. ενώτιο, πομποδέκτης) και το σημείο της ανατομίας του ζώου που χρησιμοποιήθηκε.
Εάν το ζώο συνοδεύεται από διαβατήριο, πρέπει να δηλώνεται ο αριθμός του και η ονομασία της αρμόδιας αρχής επικύρωσης.
Ηλικία: Ημερομηνία γέννησης (ηη/μμ/εεεε).
Φύλο (Α = αρσενικό, Θ = θηλυκό, Ε = ευνουχισμένο).»· ε)
στο κεφάλαιο 15, το υπόδειγμα EQUI-TRANSIT-Y διορθώνεται ως εξής: i)
το σημείο II.1.2 αντικαθίσταται από το ακόλουθο κείμενο: «II.1.2.
δεν εμφάνιζαν σημεία ή συμπτώματα νόσων καταγεγραμμένων για τα ιπποειδή στον εκτελεστικό κανονισμό (ΕΕ) 2018/1882 της Επιτροπής κατά την κλινική εξέταση που πραγματοποιήθηκε στις . . . . . . . . . . . . . . . . . (να συμπληρωθεί η ημερομηνία: ηη/μμ/εεεε)(2), δηλαδή εντός περιόδου 24 ωρών πριν από την αναχώρηση: (3)
είτε [από την καταχωρισμένη εγκατάσταση καταγωγής στη χώρα, το έδαφος ή τη ζώνη αποστολής·]
(3)
είτε [από εγκατάσταση εγκεκριμένη για τη διεξαγωγή εργασιών συγκέντρωσης ιπποειδών από την αρμόδια αρχή στη χώρα, έδαφος ή ζώνη αποστολής σύμφωνα με απαιτήσεις τουλάχιστον εξίσου αυστηρές με τις απαιτήσεις που καθορίζονται στο άρθρο 5 του κατ’ εξουσιοδότηση κανονισμού (ΕΕ) 2019/2035 της Επιτροπής·]»·